pythainlp/thai-wiki-dataset-v3 huggingface dataset:
พระราชพงศาวดาร ฉบับพันจันทนุมาศ (เจิม)

พระราชพงศาวดาร ฉบับพันจันทนุมาศ (เจิม) เป็นพงศาวดารสยาม เนื้อหาเริ่มตั้งแต่แรกสถาปนากรุงศรีอยุธยาจนสิ้นสุดรัชกาลสมเด็จพระเจ้ากรุงธนบุรี ต้นฉบับเป็นสมุดไทยจำนวน 22 เล่ม ในบางเล่มมีข้อความขาดหายบางส่วน แต่ปัจจุบันพบว่าเหลือเพียง 11 เล่ม
== ประวัติ ==
บานแพนกของพระราชพงศาวดารฉบับนี้ระบุว่าพระบาทสมเด็จพระพุทธยอดฟ้าจุฬาโลกมหาราชโปรดให้ชำระเมื่อปี พ.ศ. 2338 และมีบานแพนกแทรกในข้อความหลังรัชกาลพระเจ้าเสือว่าเรื่องเดิมสิ้นสุดเพียงเท่านั้น และโปรดให้เจ้าพระยาพิพิธพิชัยเขียนเพิ่มเติมอีกเริ่มตั้งแต่รัชกาลสมเด็จพระเพทราชาเป็นต้นไป นักประวัติศาสตร์ไทยเชื่อว่าเนื้อหาบางส่วน โดยเฉพาะก่อน พ.ศ. 2320 น่าจะเขียนสมัยกรุงธนบุรี และน่าจะเป็นพงศาวดารเก่าดั้งเดิมที่ใช้เป็นต้นฉบับในการชำระพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน และพระราชพงศาวดาร ฉบับพระราชหัตถเลขา
ต่อมากรมศิลปากรได้นำเนื้อหาเฉพาะตอนกรุงศรีอยุธยามาพิมพ์ในชื่อ "ประชุมพงศาวดาร ภาคที่ ๖๔ พงศาวดารกรุงศรีอยุธยา ฉบับพันจันทนุมาศ (เจิม)" แจกในงานปลงศพคุณหญิงปฏิภานพิเศษ (ลมุน อมาตยกุล) ณ วัดประยุรวงศาวาส วันที่ 9 มีนาคม พ.ศ. 2479 ส่วนตอนกรุงธนบุรี พระเจ้าวรวงศ์เธอ พระองค์เจ้าจุลจักรพงษ์ โปรดให้พิมพ์ "ประชุมพงศาวดาร ภาคที่ ๖๕ พระราชพงศาวดารกรุงธนบุรี ฉบับพันจันทนุมาศ (เจิม)" แจกในงานพระราชทานเพลิงศพนายพันเอก พระยาสิริจุลเสวก (พัว จุลเสวก) ณ วัดมกุฏกษัตริยาราม วันที่ 13 พฤศจิกายน พ.ศ. 2480
==อ้างอิง==
เชิงอรรถ
บรรณานุกรม
[พิมพ์แจกในงานพระราชทานเพลิงศพนายพันเอก พระยาสิริจุลเสวก (พัว จุลเสวก)]
== ดูเพิ่ม ==
ประชุมพงศาวดาร ภาคที่ ๖๔
ประชุมพงศาวดาร ภาคที่ ๖๕
พงศาวดารไทย
ท่าอากาศยานนานาชาติจูลาย

ท่าอากาศยานนานาชาติจูลาย  (Sân bay Quốc tế Chu Lai) เป็นท่าอากาศยานในจูลาย ประเทศเวียดนาม อยู่ใกล้กับเมืองตามกี่ ซึ่งเป็นเมืองที่ใหญ่ที่สุดประจำจังหวัดกว๋างนาม สนามบินนี้ตั้งอยู่ในเขตเศรษฐกิจเปิดจูลาย เขต Núi Thành
สนามบินถูกก่อตั้งในช่วงสงครามเวียดนาม ในฐานะสนามบินรบแห่งหนึ่ง โดยกองทัพเรือสหรัฐ แต่หลังจากที่ไซ่ง่อนเสียกรุง สนามบินก็ถูกปล่อยทิ้งร้าง จนในวันที่ 22 มีนาคม ค.ศ. 2004 อาคารผู้โดยสารได้ถูกก่อสร้างขึ้น และในวันที่ 22 มีนาคม ค.ศ. 2005 เที่ยวบินพาณิชย์เที่ยวแรกจากท่าอากาศยานนานาชาติเตินเซินเญิ้ตของโฮจิมินห์ ได้ลงจอดที่นี่
ในปี ค.ศ. 2008 ท่าอากาศยานจูลาย กลายเป็นท่าอากาศยานที่มีพื้นที่มากที่สุดของประเทศ ครอบคลุมเนื้อที่ 30 ตารางกิโลเมตร มีทางวิ่งยาว 3,050 เมตร
สนามบินแห่งนี้ มีรถโดยสารเชื่อมต่อระหว่างสนามบินกับตัวเมือง เพื่ออำนวยความสะดวก โดยเชื่อมต่อกับเมืองตามกี่และกว๋างหงาย
== อ้างอิง ==
จังหวัดกว๋างนาม
จูลาย
ท่าอากาศยานนานาชาติก๊าตบี

ท่าอากาศยานนานาชาติก๊าตบี  (Cảng hàng không quốc tế Cát Bi a.k.a. Sân bay Quốc tế Cát Bi) เป็นท่าอากาศยานในเมืองไฮฟอง ประเทศเวียดนาม โดยอาคารผู้โดยสารและทางวิ่งแห่งใหม่ ได้เปิดใช้งานเมื่อวันที่ 12 พฤษภาคม ค.ศ. 2016 โดยจะสามารถรองรับเครื่องบิน Boeing 767, Airbus A350 XWB และเครื่องบินขนาดใกล้เคียงกัน
== ดูเพิ่ม ==
รายชื่อท่าอากาศยานในประเทศเวียดนาม
== อ้างอิง ==
== แหล่งข้อมูลอื่น ==
French military images of Cat Bi supporting the Battle of Dien Bien Phu 
สิ่งก่อสร้างในไฮฟอง
ก๊าตบี
เจ. วาย. ปิลไล

โจเซฟ ยุวราช ปิลไล (Joseph Yuvaraj Pillay, เกิด 30 มีนาคม พ.ศ. 2477) หรือที่รู้จักกันในชื่อ เจ. วาย. ปิลไล (J. Y. Pillay) ดำรงตำแหน่งประธานสภาที่ปรึกษาประธานาธิบดีของประเทศสิงคโปร์ และต่อมาได้รับการแต่งตั้งเป็นรักษาการประธานาธิบดีสิงคโปร์ หลังจากการสิ้นสุดตำแหน่งของประธานาธิบดีโทนี ตัน เค็ง ยัม เมื่อวันที่ 31 สิงหาคม พ.ศ. 2560 เขาปฏิบัติงานในฐานะข้าราชการระดับสูง อดีตผู้บริหารร่วมของมาเลเซีย-สิงคโปร์แอร์ไลน์ และเป็นประธานคนแรกของสิงคโปร์แอร์ไลน์ อีกทั้งยังเป็นหนึ่งในผู้ร่วมบุกเบิกและพัฒนาเศรษฐกิจสิงคโปร์ หลังจากการแยกตัวออกจากมาเลเซีย
==ชีวิตและการทำงาน==
เจ. วาย. ปิลไล เกิด ณ เมืองกลัง รัฐเซอลาโงร์ บริติชมาลายา (ประเทศมาเลเซียในปัจจุบัน) จบการศึกษาจากราชวิทยาลัยลอนดอน
ผลงานที่ทำให้เขาเป็นที่รู้จักอย่างกว้างขวางคือการเป็นประธานของสิงคโปร์แอร์ไลน์คนแรก ระหว่างปี พ.ศ. 2515 - 2535  ซึ่งเป็นผู้ที่ทำให้สิงคโปร์แอร์ไลน์เป็นหนึ่งในสายการบินชั้นนำระดับโลก และเป็นข้าราชการระดับสูง เพียงไม่กี่คนของสิงคโปร์
ดำรงตำแหน่งประธานตลาดหลักทรัพย์สิงคโปร์ ระหว่าง พ.ศ. 2542 - 2553 และประธานของไทเกอร์ แอร์เวย์ ใน พ.ศ. 2554 - 2557 ปัจจุบันเป็นประธานสภาที่ปรึกษาประธานาธิบดีสิงคโปร์
เขาได้รับแต่งตั้งให้ดำรงตำแหน่งรักษาการประธานาธิบดีตั้งแต่วันที่ 1 กันยายน พ.ศ. 2560 หลังจากการสิ้นสุดตำแหน่งของประธานาธิบดีโทนี ตัน เค็ง ยัม เมื่อวันที่ 31 สิงหาคม พ.ศ. 2560 จนกระทั่งการเข้าดำรงตำแหน่งของประธานาธิบดีฮาลีมะฮ์ ยากบ ในวันที่ 14 กันยายน พ.ศ. 2560 รวมเวลารักษาการ 14 วัน
==รางวัล==
พ.ศ. 2555 มหาวิทยาลัยแห่งชาติสิงคโปร์ได้มอบตำแหน่งศาสตราจารย์เพื่อเป็นเกียรติแก่การบริจาคเงินช่วยเหลือของเจ. วาย. ปิลไล
ได้รับเครื่องหมายเชิดชูเกียรติ Darjah Utama Nila Utama ระดับเฟิร์สท์คลาส ในฐานะผู้ที่มีเกียรติสูงสุดในงานมอบรางวัลประจำวันชาติสิงคโปร์ เมื่อ 9 สิงหาคม พ.ศ. 2555
==อ้างอิง==
ประธานาธิบดีสิงคโปร์
ชาวสิงคโปร์เชื้อสายอินเดีย
ชาวสิงคโปร์เชื้อสายทมิฬ
ศิษย์เก่าจากอิมพิเรียลคอลเลจลอนดอน
บุคคลจากมหาวิทยาลัยแห่งชาติสิงคโปร์
บุคคลจากรัฐเซอลาโงร์
ท่าอากาศยานนานาชาติวิญ

ท่าอากาศยานนานาชาติวิญ (Sân bay quốc tế Vinh)  เป็นท่าอากาศยานในเมืองวิญ จังหวัดเหงะอาน ประเทศเวียดนาม เป็นสนามบินที่ผสมผสานการใช้งานเชิงพาณิชย์และการทหาร เคยเป็นหนึ่งในสองฐานทัพที่สำคัญของเวียดนาม อีกแห่งหนึ่งคือฐานทัพซาเลิม ในฮานอย
ช่วงระหว่างปี ค.ศ. 2002-2015 มีจำนวนผู้โดยสารเพิ่มขึ้น 43.89% ซึ่งถือว่าเพิ่มเยอะที่สุดในประเทศ และในปี ค.ศ. 2014 มีจำนวนผู้โดยสารถึง 1.25 ล้านคน ในปี ค.ศ. 2015 ได้เปิดใช้งานอาคารผู้โดยสารแห่งใหม่ รองรับผู้โดยสารได้ 3 ล้านคนต่อปี
== สายการบินและจุดหมายปลายทาง ==
== สถิติ ==
{|class="toccolours sortable" style="padding:0.5em;font-size: 100%"
|+ สถิติการให้บริการของท่าอากาศยานวิญ
|-
! | ปี ค.ศ.
! | จำนวนผู้โดยสาร (คน)
! | ร้อยละที่เปลี่ยนแปลง
|- style="background:#eee;"
|2010||276,612||
|- style="background:#eee;"
|2012||635,000||
|- style="background:#eee;"
|2013||917,000|| 44.4
|- style="background:#eee;"
|2014||1,220,000|| 33.2
|- style="background:#eee;"
|2015||1,330,000|| 9.0
|- style="background:#eee;"
|2016||1.563.387|| 17.3
|}
== ดูเพิ่ม ==
รายชื่อท่าอากาศยานในประเทศเวียดนาม
== อ้างอิง ==
== แหล่งข้อมูลอื่น ==
Vinh Airport 
จังหวัดเหงะอาน
ว
รายชื่อผู้ครองตำแหน่งมิสแกรนด์อินเตอร์เนชันแนล

รายชื่อผู้ที่ครองตำแหน่งมิสแกรนด์อินเตอร์เนชันแนลอย่างเป็นทางการ โดยเรียงลำดับตามปีการจัดประกวดดังต่อไปนี้
== ผู้ครองตำแหน่งมิสแกรนด์อินเตอร์เนชันแนล ==
== เรียงลำดับสัญชาติของผู้ชนะเลิศ ==
{|
|valign="top" width=10%|
|valign="top" width=20%|
{|
ชนะเลิศ
|}
|}
== จำนวนผู้ชนะเลิศแบ่งตามทวีป ==
== ทำเนียบมิสแกรนด์อินเตอร์เนชันแนล ==
ไฟล์:Luciana Fuster 2023.png|มิสแกรนด์อินเตอร์เนชันแนล 2023ลูเซียนา ฟุสเตร์
ไฟล์:Isabella Menin.png|มิสแกรนด์อินเตอร์เนชันแนล 2022อีซาแบลา เมนิง
ไฟล์:Nguyễn Thúc Thùy Tiên 2021.png|มิสแกรนด์อินเตอร์เนชันแนล 2021เหงียน ทุก ถวี่ เตียน
ไฟล์:Abena Akuaba Appiah.png|มิสแกรนด์อินเตอร์เนชันแนล 2020อาเบนา อัปเปียห์
ไฟล์:Valentina Figuera Morales.png|มิสแกรนด์อินเตอร์เนชันแนล 2019บาเลนตินา ฟิเกรา
ไฟล์:Clara Sosa on FarangDay.jpg|มิสแกรนด์อินเตอร์เนชันแนล 2018กลารา โซซา
ไฟล์:Miss Grand International 2017 visited Embassy of Peru in Bangkok 01 (cropped).jpg|มิสแกรนด์อินเตอร์เนชันแนล 2017มาริอา โฆเซ โลรา
ไฟล์:Ariska Putri Pertiwi in Ministry of Tourism and Creative Economy of The Republic of Indonesia Press Conference (1) (cropped).jpg|มิสแกรนด์อินเตอร์เนชันแนล 2016อาริซกา ปูตรี เปอร์ตีวี
ไฟล์:Claire Parker.png|มิสแกรนด์อินเตอร์เนชันแนล 2015แคลร์ เอลิซาเบธ พาร์กเกอร์
ไฟล์:Daryanne Lees.png|มิสแกรนด์อินเตอร์เนชันแนล 2014ลิส การ์ซิอา
ไฟล์:Janelee Chaparro.png|มิสแกรนด์อินเตอร์เนชันแนล 2013เยเนลิ ชาปาร์โร
==หมายเหตุ==
==ดูเพิ่ม==
รายชื่อรองชนะเลิศและผู้เข้ารอบสุดท้ายมิสแกรนด์อินเตอร์เนชันแนล
รายชื่อผู้ได้รับรางวัลพิเศษมิสแกรนด์อินเตอร์เนชันแนล
รายชื่อฉบับของมิสแกรนด์อินเตอร์เนชันแนล
ประเทศที่เข้าร่วมมิสแกรนด์อินเตอร์เนชันแนล
== อ้างอิง ==
== แหล่งข้อมูลอื่น ==
การประกวดนางงาม
มิสแกรนด์อินเตอร์เนชันแนล
*
ผู้ครองตำแหน่งมิสแกรนด์อินเตอร์เนชันแนล
อุบัติรัก นิรันดร

อุบัติรัก นิรันดร (อังกฤษ: Tumhari Paakhi) เป็นละครโทรทัศน์ที่สร้างขึ้นใน ค.ศ. 2014 นำแสดงโดย ชรัทธา อารยา, โมฮัมหมัด อิกบาล ข่าน ออกอากาศทางช่อง ไลฟ์ โอเค (Life OK) ในอินเดีย ส่วนในไทย จะออกอากาศที่ช่องไบร์ททีวี ต่อจากละครเรื่อง ทุรคา มหาเทวี และเมื่อละครเรื่องนี้จบลง ละครเรื่องต่อไปที่ออกอากาศคือ ราเซีย สุลต่าน จอมนางเหนือแผ่นดิน
== เนื้อเรื่องย่อ ==
เรื่องราวของมัคคุเทศน์สาวชื่อ ปาคี หญิงสาวที่ถูกจับแต่งงานแบบคลุมถุงชนตั้งแต่เด็ก และหวังว่าฝ่ายชายจะกลับมาหาเธออีกครั้งในสักวันหนึ่ง อันชูแมน ราโทร คือชายผู้นั้น แต่เขาได้ลืมเรื่องราวในอดีตไปทั้งหมด จนกระทั่งมาพบกับ ธันย่าและกำลังตัดสินใจที่จะแต่งงานกับเธอ เมื่อเรื่องของ ปาคี ถูกเปิดเผย ทำให้เขาต้องรับเธอเข้ามาอยู่ในบ้านอย่างไม่เต็มใจ เรื่องราวจะเป็นอย่างไรต่อ
== นักแสดงนำ ==
ชรัทธา อารยา รับบท ปากี อันชูแมน ราโทร
โมฮัมหมัด อิกบาล ข่าน รับบท อันชูแมน ราโทร (ตอนเสียชีวิต)/ อารยมัน ราโทร
วรุณ บาโดลา รับบท เวียร์ ประดับ ซิงห์
ซาชิน ชอร์ฟฟ รับบท กิริช
รุกซา ราห์มาน รับบท ลวันยา
ทิพยาม ทามา รับบท อารยัน ราโทร
มธุรา ไนค์ รับบท ธันย่า รานา
วิชัย กัลวานี รับบท อโศก
== อ้างอิง ==
ฉบับพระเจ้าเจมส์

ฉบับพระเจ้าเจมส์ (King James Version: KJV) หรือ ไบเบิลพระเจ้าเจมส์ (King James Bible: KJB) หรือ ฉบับอนุมัติ (Authorized Version: AV) เป็นฉบับแปลภาษาอังกฤษของคัมภีร์ไบเบิลในคริสต์ศาสนา จัดทำขึ้นสำหรับคริสตจักรอังกฤษ เริ่มดำเนินการใน ค.ศ. 1604 และสำเร็จลุล่วงใน ค.ศ. 1611 เนื้อหาประกอบด้วยภาคพันธสัญญาเดิม (Old Testament) ซึ่งแบ่งเป็นหนังสือ 39 เล่ม, ภาคนอกสารบบ (Apocrypha) ซึ่งแบ่งเป็นหนังสือ 14 เล่ม ส่วนใหญ่ตรงกับคัมภีร์อธิกธรรม (Deuterocanon) ของเอกสารซิกซ์โต-เคลเมนไทน์วัลเกต (Sixto-Clementine Vulgate) ที่คริสตจักรคาทอลิกยึดถือกัน, และภาคพันธสัญญาใหม่ (New Testament) ซึ่งเป็นแบ่งหนังสือ 27 เล่ม
การแปลนี้เป็นครั้งที่สามที่ได้รับอนุมัติจากคริสตจักรอังกฤษ ครั้งแรกเกิดขึ้นใน ค.ศ. 1535 รัชกาลพระเจ้าเฮนรีที่ 7 สำเร็จเป็นผลงานชื่อ เกรตไบเบิล (Great Bible) และครั้งที่สองเกิดใน ค.ศ. 1568 สำเร็จเป็นผลงานชื่อ บิช็อปส์ไบเบิล (Bishops' Bible) ทว่า กลุ่มพิวริตัน (Puritan) ในคริสตจักรอังกฤษชี้ว่า คำแปลเหล่านี้มีปัญหา พระเจ้าเจมส์ที่ 1 จึงทรงเรียกประชุมราชสำนักแฮมป์ตัน (Hampton Court Conference) ในเดือนมกราคม ค.ศ. 1604 นำไปสู่การแปลครั้งใหม่ซึ่งสำเร็จเป็นผลงานที่เรียก ฉบับพระเจ้าเจมส์ นี้
ในการแปลนั้น คณะทำงานประกอบด้วยบัณฑิต 47 คน ทุกคนเป็นสมาชิกคริสตจักรอังกฤษ การดำเนินงานเป็นไปในทำนองเดียวกับคำแปลชุดอื่น ๆ ในยุคนั้น คือ ภาคพันธสัญญาเดิม แปลจากเอกสารภาษาฮีบรูและภาษาแอราเมอิก, ภาคนอกสารบบ แปลจากเอกสารภาษากรีกแบบคอยเนและภาษาละติน, ส่วนภาคพันธสัญญาใหม่ แปลจากเอกสารภาษากรีกแบบคอยเน นอกจากนี้ พระเจ้าเจมส์ยังมีพระราโชวาทกำกับการทำงาน ด้วยหมายพระทัยจะให้คำแปลฉบับใหม่สอดคล้องกับวิทยาการพระศาสนจักร (ecclesiology) รวมถึงสะท้อนโครงสร้างการปกครองและความเชื่อในคณะสงฆ์ของคริสตจักรอังกฤษ เมื่อสำเร็จแล้ว รอเบิร์ต บาร์เกอร์ (Robert Barker) ผู้พิมพ์หลวง เป็นผู้ตีพิมพ์ครั้งแรกใน ค.ศ. 1611
คำแปลฉบับพระเจ้าเจมส์นี้มีชื่อเสียงด้าน "โวหารอลังการ" (majesty of style) และนับเป็นหนึ่งในเอกสารสำคัญทางวัฒนธรรมอังกฤษ ทั้งยังเป็นแรงผลักดันให้เกิดการหลอมรวมโลกที่ใช้ภาษาอังกฤษ คำแปลฉบับนี้ยังเป็นที่ยึดถือในคริสตจักรแองกลิคันและโปรเตสแตนต์ เว้นแต่ส่วนเพลงสดุดี (Psalms) และข้อความสั้นบางตอน ที่ใช้ตาม หนังสือสวดมนต์ทั่วไป (Book of Common Prayer) คำแปลฉบับพระเจ้าเจมส์ไม่มีผู้ตั้งปัญหาเรื่องความถูกต้องแม่นยำเลยในตลอดครึ่งแรกของคริสต์ศตวรรษที่ 18 ทั้งนักวิชาการที่ใช้ภาษาอังกฤษก็ยึดเป็นพระคัมภีร์ฉบับมาตรฐานแทนเอกสารวัลเกตภาษาละติน (Latin Vulgate) ตลอดช่วงคริสต์ศตวรรษเดียวกันนั้น จนเมื่อการพิมพ์แบบสเตริโอไทป์ (stereotype) พัฒนาขึ้นในต้นคริสต์ศตวรรษที่ 19 คำแปลฉบับพระเจ้าเจมส์ก็กลายเป็นหนังสือที่ตีพิมพ์บ่อยครั้งที่สุดในประวัติศาสตร์ โดยมักยึดฉบับพิมพ์ ค.ศ. 1769 ที่เบนจามิน เบลย์นีย์ (Benjamin Blayney) จากมหาวิทยาลัยออกซฟอร์ด ปรับปรุง เป็นแม่แบบ และมักตัดภาคนอกสารบบออก ดังนั้น เมื่อกล่าวถึงพระคัมภีร์พระเจ้าเจมส์ ปัจจุบันก็มักเข้าใจถึงฉบับออกซฟอร์ดนี้
คำแปลฉบับพระเจ้าเจมส์ได้รับการแปลต่อเป็นหลายภาษา รวมถึงฉบับภาษาไทยที่สมาคมพระคริสตธรรมไทยดำเนินการตั้งแต่ ค.ศ. 1920 จนถึง ค.ศ. 1940
==อ้างอิง==
===เชิงอรรถ===
===บรรณานุกรม===
==แหล่งข้อมูลอื่น==
ฉบับพระเจ้าเจมส์
คำแปลไบเบิลเป็นภาษาอังกฤษ
คำแปลไบเบิลเป็นภาษาไทย
แองกลิคัน
คริสตจักรแห่งอังกฤษ
ขบวนการฉบับพระเจ้าเจมส์เท่านั้น
คัมภีร์ไบเบิล
พระเมตตาของพระเยซู

พระเมตตาของพระเยซูเจ้า (divine mercy) เป็นรูปภาพของพระเยซูที่ประจักษ์แก่นักบุญโฟสตินา โควัลสกา รูปภาพนี้จะมีลักษณะเฉพาะคือ มีรูปพระเยซูยืนอยู่ พระหัตถ์ขวาอยู่ในท่าทีอวยพระพร พระหัตถ์ซ้ายจับที่พระหฤทัยและมีแสงสีขาวและสีแดงออกมาจากพระหฤทัย และใต้รูปนั้นมีคำว่า พระเยซูเจ้าข้า ลูกวางใจในพระองค์ ภาพนี้เป็นภาพที่สำคัญของศาสนาคริสต์นิกายโรมันคาทอลิก
==  ประวัติ ==
ในปีค.ศ.1931 พระเยซูทรงปรากฏพระองค์แก่นักบุญโฟสตินาในนิมิต พระองค์ปรากฏในชุดสีขาว พระหัตถ์ขวายกท่าอวยพระพร มีลำแสงสองสีฉายมาจากพระหฤทัยมีสีขาวและสีแดง นักบุญโฟสตินาเพ่งมองพระเยซูอย่างเงียบๆ และพระองค์ตรัสกับนักบุญโฟสตินาว่า
ลูกเอ๋ย จงไปวาดภาพแบบนี้มาตามที่ลูกเห็น พร้อมกับจารึกคำว่า พระเยซูเจ้าข้า ลูกวางใจในพระองค์ เราสัญญาว่า วิญญาณหรือบุคคลใดที่เคารพในรูปภาพนี้ จะไม่พินาศ เราขอสัญญาด้วยว่า เขาจะชนะศัตรูของเขาตั้งแต่อยู่บนโลกใบนี้ โดยเฉพาะเมื่อใกล้จะตาย เราจะปกป้องวิญญาณนั้น เสมือนเป็นหนึ่งสิริมงคลของเราเอง เรากำลังเสนอภาชนะอย่างหนึ่ง ให้แก่คนทั้งหลาย ซึ่งเขาจะเข้ามาหาพระหรรษทานจากน้ำพุแห่งพระเมตตาของเราได้เสมอ ภาชนะนั้นคือรูปภาพซึ่งมีคำว่า พระเยซูเจ้าข้า ลูกวางใจในพระองค์ เราต้องการให้ภาพนี้ได้รับการคารวะ เริ่มจากในโบสถ์คริสต์และขยายไปทั่วทั้งโลก
=== ความหมายของลำแสงทั้งสอง ===
ขณะที่เธอวาดรูปนั้นอยู่ จิตตาธิการของนักบุญโฟสตินา ขอให้เธอถามพระเยซูเจ้าถึงความหมายของแสงสองสีที่ออกมาจากพระหฤทัยของพระเยซูในภาพที่เธอกำลังวาด เธอภาวนาต่อพระเยซู และได้คำตอบจากพระเยซูเจ้ามาว่า..
แสงทั้งสองหมายถึงโลหิตและน้ำ ลำแสงสีขาวหมายถึงน้ำที่ทำให้วิญญาณที่วางใจในเรานั้นบริสุทธิ์ ส่วนแสงสีแดงหมายถึงโลหิตซึ่งเป็นชีวิตของวิญญาณ ลำแสงทั้งสองนี้ออกมาจากส่วนลึกที่สุดของพระเมตตาอันอ่อนหวานของเรา เมื่อดวงใจอันทุกข์ระทมของเราเปิดออกด้วยหอกตอนที่เราอยู่บนกางเขน นับเป็นบุญกับผู้ที่หลบภัยอยู่กับลำแสงนี้ เพราะพระหัตถ์อันยุติธรรมของพระเจ้าจะไม่จับต้องเขา (หมายถึงการพิพากษาลงโทษของพระเจ้าจะไม่จับต้องเขาเลย) ด้วยภาพนี้ เราจะให้พระหรรษทานมากมายแก่วิญญาณทั้งหลาย ภาพนี้จะทำให้ระลึกถึงสิ่งที่ความเมตตาของเราเรียกร้องด้วยความเชื่อ 
=== หลังจากการวาดภาพ ===

นักบุญโฟสตินาได้วาดภาพพระเมตตาของพระเยซูเจ้าอยู่หลายครั้ง แต่ละครั้งนั้นแตกต่างกัน เมื่อนักบุญโฟสตินาได้วาดภาพแรกออกมานั้นเธอร้องไห้ด้วยความผิดหวัง และพร่ำบ่นว่า ใครเล่าจะวาดภาพของพระองค์ให้งดงามเท่าพระองค์จริงได้ พระเยซูตรัสกับเธอว่า ความยิ่งใหญ่ของภาพนี้ไม่ได้อยู่ที่ความงามลายเส้นพู่กันหรือสีสันของภาพ แต่อยู่ที่พระหรรษทานของเรา และรูปภาพพระเมตตาก็ได้รับการเผยแพร่และเป็นที่ศรัทธาเป็นอย่างมากในโปแลนด์และลิทัวเนีย คนเริ่มประกาศเรื่องนี้ไปทั่วทุกสารทิศ ในปีค.ศ.1978 สันตะสำนักมีการสั่งห้ามเผยแพร่เรื่องพระเมตตาของพระเยซูเจ้า เพราะได้รับข่าวเรื่องของพระเมตตาที่ผิดพลาด แต่ในตอนหลังก็มีการอนุญาตให้ประกาศต่อไปได้ และสมเด็จพระสันตะปาปายอห์น ปอลที่ 2 ยอมรับให้ซิสเตอร์โฟสตินา โควัลสกา เป็นนักบุญเมื่อค.ศ.2000 และภาพนี้ได้รับการเผยแพร่ไปทั่วโลก
== อ้างอิง ==
คำศัพท์ศาสนาคริสต์
อากาทาแห่งซิซิลี

นักบุญอากาทาแห่งซิซิลี (อังกฤษ:agatha of sicily) เกิดเมื่อปีค.ศ.231 เสียชีวิตเมื่อปีค.ศ.251  นักบุญอากาทาเป็นหญิงพรหมจารี และเป็นมรณสักขี วันฉลองตรงกับวันที่5 กุมภาพันธ์ เธอเป็นนักบุญของศาสนาคริสต์ นิกายโรมันคาทอลิก เธอเกิดที่ซิซิลี และเสียชีวิตที่ซิซิลี เธอเป็นนักบุญอุปถัมภ์ของซิซิลีและผู้ป่วยมะเร็งต่างๆโดยเฉพาะมะเร็งเต้านม นอกจากนี้ยังอุปถัมภ์ ไฟไหม้ แผ่นดินไหว และผู้ถูกข่มขืน
== ประวัติ ==
นักบุญอกาทาเกิดเมื่อ ค.ศ.231 คนในเมืองซิซิลีต่างหลงไหลเธอ ผู้สำเร็จราชการก็เช่นกัน แต่เธอยึดมั่นในความบริสุทธิ์ของเธอ เธอจึงถูกทรมานอย่างโหดร้าย โดยการตัดเต้านมด้วยตัวคีบ ต่อมาเธอถูกจับไปอยู่กับโสเภณี แต่เธอเชื่อมั่นในความบริสุทธิ์ของเธอ  ต่อมาเธอต้องถูกประหารโดยการกลั่นแกล้งของจักรพรรดิเดซิอุสในซิซิลีเพื่อกำหนดความเชื่อมั่นของเธอโดยย่างให้ตายในกองไฟ และเธอได้เป็นมรณสักขีอีกด้วย
== การมหัศจรรย์ของนักบุญอกาทา ==
หลักจากการประหารชีวิตนักบุญอกาทาแล้ว ภูเขาไฟเอตนาเกิดการระเบิด และลาวาได้ไหลออกมาอย่างน่าสะพรึงกลัว ชาวเมืองได้รีบเอาผ้าที่ปกคลุมคูหานักบุญอากาทามาขึงหน้าลาวา ภูเขาไฟและอัคคีภัยก็หยุดทันที  ชาวเมืองจึงนับถือท่านเป็นนักบุญองค์อุปถัมภ์ช่วยป้องกันภัยจากภูเขาไฟ เขายังอ้อนวอนขอเธอเมื่อเกิดไฟไหม้ด้วย
นักบุญ
มรณสักขีคาทอลิก
คริสต์ศาสนิกชนชาวอิตาลี
วันทามารีย์

วันทามารีย์ หรือในเอกสารเก่ากว่าใช้คำว่า วันทามารีอา (อาเวมารีอา, Ave Maria; Hail Mary) เป็นบทสวดภาวนาแบบขนบของศาสนาคริสต์นิกายคาทอลิกซึ่งอ้างตอนที่เทวดากาเบรียลมาพบแม่พระมารี พระมารดาของพระเยซู และต่อมาเมื่อแม่พระเดินทางไปพบเอลิซาเบธ มารดาของนักบุญจอน ผู้ให้บัพติศมา ทั้งสองเหตุการณ์นี้ปรากฏในพระวรสารนักบุญลูกา บทภาวนาวันทามารีย์เป็นบทเชิดชูและร้องขอต่อพระมารดาของพระเจ้า นับตั้งแต่ศตวรรษที่ 16 ปรากฏฉบับบทภาวนาของโรมันคาทอลิกมีความใกล้เคียงกับบทร้องขอภาวนาเพื่อเพื่อผู้ที่ลำบาก ตัวบทสวดมีความแตกต่างกันไปตามธรรมเนียมและมีการนำไปดัดแปลงเป็นดนตรี
ในจารีตละตินของโรมันคาทอลิก ใช้บทภาวนาที่เป็นพื้นฐานของบทภาวนาต่อบทสวดลูกประคำและบทสวดอังเจลัส พิธีสักการบูชาในจารีตโอเรียนทัลออร์ทอดอกซ์มีบทภาวนาจำนวนมากที่ใช้สื่อยังแม่พระ แต่ทั้งหมดล้วนมีความคล้ายคลึงกับวันทามารีย์ ส่วนจารีตออร์ทอดอกซ์ตะวันออกมีบทภาวนาที่คล้ายคลึงกัน ทั้งในภาษากรีกและฉบับแปล ล้วนปรากฏในบทสวดนอกสักการพิธี เช่น บทภาวนาพระเยซู จารีตคาทอลิกตะวันออกใช้รูปแบบที่สืบต่อจากของละติน เช่นเดียวกันกับคริสตจักรกลุ่มตะวันตกอื่น ๆ ที่มีประวัติศาสตร์เกี่ยวข้องกับคาทอลิก มีบทภาวนาที่ต่อยอดหรือมีรากฐานมาจากฉบับละติน เช่น ลูเทอราน, อังกลิคัน, อินดีเพนเดนต์คาทอลิก และ โอลด์คาทอลิก
บทวันทามารีย์ฉบับภาษาไทยของคาทอลิกมีการปรับปรุงสำนวนอย่างต่อเนื่องโดยคณะกรรมการคาทอลิกเพื่อพิธีกรรม ปรากฏมีตีพิมพ์ครั้งแรกในปี 1674 อันปรากฏการใช้คำว่า "อาเวมารีอา" และ "ซางตามารีอา" ซึ่งปรากฏเรื่อยมาในฉบับอีกสองฉบับถัดมา กระทั่งฉบับที่สี่ในปี 1947 ใช้คำว่า "วันทามารีอา" และ "สันตะมารีอา" ทดแทน ในปัจจุบัน บทภาวนาภาษาไทยที่ใช้ของคาทอลิกเป็นฉบับประกาศใช้ในเดือนกันยายน 2010 ใช้คำว่า "มารีย์" แทน "มารีอา"
== อ้างอิง ==
การอธิษฐานในศาสนาคริสต์
พระแม่มารีย์
เจ้าชายต้นกล้า

redirect เจ้าชายต้นกล้า
ตายกี่ชาติ ก็ขาดเธอไม่ได้ (เราเลยไม่ยอมตาย)/ Saviour of the Soul

redirect ตายกี่ชาติก็ขาดเธอไม่ได้
วิลเลม เดโฟ

วิลเลม เดโฟ (William James "Willem" Dafoe) (เกิด 22 กรกฎาคม ค.ศ. 1955) เป็นนักแสดงอเมริกัน ได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม 2 ครั้ง สำหรับบทเอเชียสในภาพยนตร์เรื่อง Platoon (1986) ของโอลิเวอร์ สโตน และบท แมกซ์ เชร็ก ในภาพยนตร์สยองขวัญ Shadow of the Vampire (2000)
เขายังได้แสดงในภาพยนตร์อเมริกันเรื่อง To Live and Die in L.A. (1985), The Last Temptation of Christ (1988), Mississippi Burning (1988), Born on the Fourth of July (1989), The English Patient (1996), American Psycho (2000), ภาพยนตร์ไตรภาคชุด Spider-Man  (2002–2007), John Wick (2014), และ The Grand Budapest Hotel (2014) เขายังแสดงในภาพยนตร์แนวอาร์ตจากยุโรปอย่าง  Faraway, So Close! (1993), The Dust of Time (2008) Antichrist (2009) และSpider-man no way home (2021)
ในการพากย์เสียง เขาพากย์เสียงในภาพยนตร์ Finding Nemo (2003) และภาคต่อ Finding Dory (2016), Fantastic Mr. Fox (2009), John Carter (2012) และ Death Note (2017)
==อ้างอิง==
นักแสดงภาพยนตร์ชายชาวอเมริกัน
อินเทอร์เน็ตมีม
การล่องเรือในแม่น้ำ

การล่องเรือในแม่น้ำ (อังกฤษ : River cruise) คือ การเดินทางไปตามแม่น้ำภายในประเทศ มักจะจอดหยุดที่พักเรือ เนื่องจากการล่องเรือในแม่น้ำอยู่ภายในเมืองของประเทศนั้นๆ
==ระยะเวลา==
การล่องเรือในแม่น้ำจะล่องโดยประมาณ 30 นาที ในหนึ่งวัน เรือสามารถบรรจุได้อย่างน้อย 10 คน ต่อหนึ่ง 1000 คน  การล่องเรือในแม่น้ำมักจะล่องเรือในใจกลาง (ลอนดอน, ปารีส, อัมสเตอร์ดัม, กรุงเทพ) หรือพื้นที่ธรรมชาติของแม่น้ำไรน์  และแม่น้ำเทมส์ 
ยุโรป: อัมสเตอร์ดัม, บูดาเปสต์, โคโลญ, ลอนดอน, ปารีส
เอเชีย: กรุงเทพ, นครโฮจิมินห์, รัฐมะละกา, กูชิง, สิงคโปร์
อเมริกา: นิวยอร์ก, นิวออร์ลีนส์, แซนแอนโทนีโอ
แอฟริกา: ลักซอร์, ไคโร
==การล่องเรือในแม่น้ำ==
เรือที่ใช้สำหรับการล่องเรือในแม่น้ำนั้นจะมีสิ่งอำนวยความสะดวกมากมาย และมีที่พักสำหรับระยะทางในการล่องเรือไกล
ตามที่ดั๊กลาส วอร์ดกล่าวว่า:
ความแตกต่างระหว่าการล่องเรือในแม่น้ำ และทะเล:
ถ้าล่องเรือในแม่น้ำเรือจะมีขนาดเล็กเพราะตามขนาดของแม่น้ำ ส่วนถ้าล่องทางทะเลเรือจะมีขนาดใหญ่สามารถจุคนได้ราว 90-250 คน แต่ขาดความเป็นส่วนตัว
การล่องเรือในแม่น้ำจะสามารถเห็นทิวทัศน์ภายในเมืองได้
การล่องเรือในแม่น้ำจะเห็นพื้นดิน และสิ่งสวยงามหลายอย่าง
การล่องเรือในแม่น้ำจะไม่ค่อยมีการเมาเรือ
การล่องเรือในแม่น้ำถือเป็นการท่องเที่ยวที่สำคัญต่อบางประเทศ:
ยุโรป: แม่น้ำไรน์, แม่น้ำแซน, แม่น้ำดานูบ, แม่น้ำวอลกา
เอเชีย: แม่น้ำแยงซี, แม่น้ำอิรวดี, แม่น้ำโขง, แม่น้ำคงคา, แม่น้ำพรหมบุตร
ออสเตรเลีย: แม่น้ำเมอร์รีย์
แอฟริกา: แม่น้ำไนล์
อเมริกา: แม่น้ำมิสซิสซิปปี, Peruvian Amazon
==อ้างอิง==
==แหล่งข้อมูลอื่น==
23px มีภาพและสื่อเกี่ยวกับ การล่องเรือในแม่น้ำ
แม่น้ำ
การท่องเที่ยว
การขนส่งทางน้ำ
กิจกรรมเวลาว่าง
เจแปนแอร์ไลน์ เที่ยวบินที่ 715

เจแปนแอร์ไลน์ เที่ยวบินที่ 715  เป็นเครื่องบินของสายการบินเจแปนแอร์ไลน์ซึ่งตกในประเทศมาเลเซียเมื่อวันที่ 27 กันยายน พ.ศ. 2520 เครื่องบินเป็นเครื่องบินชนิดดักลาส ดีซี-8 ทะเบียน JA8051 ในนั้นผู้โดยสาร 69 คนและลูกเรือ 10 คนบนเครื่องบิน
นักบินได้ขอศูนย์ควบคุมการจราจรทางอากาศท่าอากาศยานสุลต่านอับดุลอาซิซชาห์ลงจอดในเวลา 2 ชั่วโมงก่อนเกิดเหตุทางศูนย์ควบคุมการจราจรทางอากาศท่าอากาศยานสุลต่านอับดุลอาซิซชาห์ขอให้นักบินนำเครื่องบินลงจอดที่รันเวย์ 15 เมื่อเครื่องบินถึงเครื่องบินกางล้อออกแต่ระดับความสูงอยู่ในระดับต่ำกว่า 750 ฟุต เมื่อถึง 300 ฟุตเครื่องบินชนกับเนินเขาอย่างรุนแรงเครื่องบินพังเสียหายแต่ไม่เกิดไฟไหม้
==แหล่งข้อมูลอื่น==
Entry at Aviation-Safety.net 
[http://www.airdisaster.com/cgi-bin/view_details.cgi?date=09271977&reg=JA8051&airline=Japan+Air+Lines] 
อุบัติเหตุทางการบินในปี พ.ศ. 2520
อุบัติเหตุทางการบินในประเทศมาเลเซีย
อุบัติเหตุของเครื่องบินดักลาส ดีซี-8
อุบัติเหตุที่เกิดขึ้นกับเจแปนแอร์ไลน์
ซาเรฟนา

ซาเรฟนา (อังกฤษ:Tsarevna; รัสเซีย: Царевна)  เป็นพระอิสริยยศของพระราชธิดาในซาร์ แห่งรัสเซียในยุคก่อนคริสต์ศตวรรษที่ 18 ตำแหน่งนี้หมายความรวมถึงพระราชธิดาในพระเจ้าซาร์ และพระชายาในซาเรวิชด้วย
ซาเรฟนาหลายพระองค์มิได้เสกสมรส และใช้พระชนม์ชีพจนเจริญพระชันษา หรือแม้กระทั่งใช้ชีวิตในวัยชราในคอนแวนต์ หรือในพระราชวังเทอเรม หมู่พระราชวังเครมลินแห่งมอสโก เว้นแต่เพียงพระราชธิดาในซาร์อีวานที่ 5 แห่งรัสเซีย ซึ่งก็คือ ซาเรฟนาเยกาเจรีนา อีวานอฟนาแห่งรัสเซีย ได้เสกสมรสกับเจ้าชายคาร์ล เลโอโปลด์ ดยุกแห่งเมคเลินบวร์ค-ชเวรีน
==รายพระนาม==
===พระราชธิดาในพระเจ้าซาร์===
==ดูเพิ่ม==
ซาเรวิช
เซซาเรฟนา - พระชายาในรัชทายาทแห่งรัสเซีย
รายพระนามแกรนด์ดัชเชสแห่งรัสเซีย
==อ้างอิง==
ราชวงศ์รัสเซีย
 
แกรนด์ดัชเชสแห่งรัสเซีย
บรรดาศักดิ์รัสเซีย
เวียดนามแอร์เซอร์วิสคอมปานี

เวียดนามแอร์เซอร์วิสคอมปานี (VASCO) (Công ty bay dịch vụ hàng không) เป็นสายการบินสัญชาติเวียดนาม สำนักงานใหญ่อยู่ที่นครโฮจิมินห์ ฐานการบินหลักอยู่ที่ท่าอากาศยานนานาชาติเตินเซินเญิ้ต ถือเป็นบริษัทลูกของเวียดนามแอร์ไลน์ บริการอื่น ๆ เช่น เที่ยวบินเช่าเหมาลำ เที่ยวบินขนส่งน้ำมัน และอื่น ๆ
VASCO ก่อตั้งโดยรัฐบาลในปี ค.ศ. 1987 และเป็นส่วนหนึ่งของเวียดนามแอร์ไลน์ซึ่งเป็นสายการบินประจำชาติ เริ่มให้บริการเที่ยวบินเชิงพาณิชย์ในปี ค.ศ. 2004 และได้รับอนุมัติให้เป็นบริษัทเอกชนเพียงบางส่วน มีการรายงานว่า เวียดนามแอร์ไลน์ใช้สายการบิน VASCO นี้ เชื่อมความสัมพันธ์กับพันธมิตรต่างประเทศ
== จุดหมายปลายทาง ==

มีจุดหมายปลายทาง 9 แห่งในประเทศเวียดนาม
ท่าอากาศยาน Cà Mau
ท่าอากาศยานนานาชาติเกิ่นเทอ
ท่าอากาศยาน Con Dao เมืองสำคัญ
ท่าอากาศยานนานาชาติเตินเซินเญิ้ต (นครโฮจิมินห์) ฐานการบินหลัก
ท่าอากาศยานนานาชาติโหน่ยบ่าย (ฮานอย)
ท่าอากาศยานนานาชาติวิญ
ท่าอากาศยาน Dien Bien Phu
ท่าอากาศยาน Rach Gia
ท่าอากาศยานนานาชาติฟู้โกว๊ก
== ฝูงบิน ==
== ดูเพิ่ม ==
อินโดไชนาแอร์ไลน์
เจ็ทสตาร์แปซิฟิก
เซาเทิร์นเซอร์วิสไฟลท์คอมปานี
เวียดเจ็ทแอร์
การขนส่งในประเทศเวียดนาม
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
เว็บไซต์อย่างเป็นทางการ  
สายการบินสัญชาติเวียดนาม
บริษัทของเวียดนาม
รายชื่อสายการบินในประเทศเวียดนาม

รายชื่อสายการบินในประเทศเวียดนาม ซึ่งรองรับโดย องค์การการบินพลเรือนเวียดนาม (CAAV)
==สายการบินตามกำหนดการ==
== สายการบินเช่าเหมาลำ ==
== ดูเพิ่ม ==
รายชื่อท่าอากาศยานในประเทศเวียดนาม
== แหล่งข้อมูลอื่น ==
VASCO 
Vietnam Airlines 
Vietnam luxury travel
Jetstar Pacific Airlines
Vietjet Air
Hai Au Aviation
การเข้าเงียบ

การเข้าเงียบ (retreat) เป็นการปฏิบัติที่สำคัญอย่างหนึ่งของศาสนาคริสต์นิกายโรมันคาทอลิก เป็นการปลีกตัวไปอยู่คนเดียวเพื่อวิงวอนกับพระเป็นเจ้าและนักบุญและอ่านคัมภีร์ไบเบิล
== รูปแบบของการเข้าเงียบ ==
การเข้าเงียบส่วนตัว คือการปลีกตัวไปเข้าเงียบและอธิษฐานอยู่คนเดียว
การเข้าเงียบแบบหมู่คณะ คือการร่วมกันเข้าเงียบโดยอธิษฐานไปพร้อมๆกันกับบาทหลวง
== ความเป็นมาของการเข้าเงียบ ==
การเข้าเงียบนั้นน่าจะมาจากการที่พระเยซูปลีกตัวไปอธิษฐานอยู่คนเดียวอยู่ทุกๆวันซึ่งเป็นลักษณะที่พบบ่อยในพระวรสารเล่มต่างๆ จึงเป็นตัวอย่างของคริสตชนมาถึงทุกวันนี้ ซึ่งโปรเตสแตนต์จะเรียกลักษณะแบบนี้ว่า การเฝ้าเดี่ยว การเข้าเงียบนั้นจะมีลักษณะคล้ายกับการปลีกวิเวกหรือการธุดงค์ของศาสนาพุทธ
== อ้างอิง ==
พิธีกรรมในศาสนาคริสต์
ซารีนาอนาสตาเซีย โรมานอฟนา

ซารีนาอนาสตาเซีย โรมานอฟนา (Anastasia Romanovna; พระนามเต็ม: อนาสตาเซีย โรมานอฟนา ซัคคารีนา-ยูรีเอฟนา; ค.ศ. 1530 - 7 สิงหาคม ค.ศ. 1560) ทรงเป็นพระมเหสีพระองค์แรกในซาร์อีวานที่ 4 แห่งรัสเซีย และทรงเป็นซารีนาพระองค์แรกแห่งรัสเซีย พระนางทรงเป็นธิดาของขุนนางโบยาร์ ชื่อว่า โรมัน ยูรีเอวิช ซัคคารีน-ยูรีเอฟ ผู้รั้งตำแหน่งโอคอลนิชี ขุนนางเก่าในยุคมองโกลยึดครองรัสเซีย ซึ่งอสัญกรรมในวันที่ 16 กุมภาพันธ์ ค.ศ. 1543 โดยชื่อราชวงศ์โรมานอฟ ในเวลาต่อมาก็เป็นชื่อที่มาจากบิดาของซารีนาอนาสตาเซีย ส่วนพระมารดาของพระนางคือ อูลียานา อีวานอฟนา ซึ่งเสียชีวิตในปีค.ศ. 1579
==อ้างอิง==
ราชวงศ์โรมานอฟ
ราชวงศ์รูลิค
ซารีนาแห่งรัสเซีย
สมเด็จพระราชินี